CELEX: 32015R0804
Language: sl
Date: 2015-05-19 00:00:00
Title: Izvedbena uredba Komisije (EU) 2015/804 z dne 19. maja 2015 o uvrstitvi določenega blaga v kombinirano nomenklaturo

23.5.2015   
               
               
                  SL
               
               
                  Uradni list Evropske unije
               
               
                  L 128/7
               
            IZVEDBENA UREDBA KOMISIJE (EU) 2015/804
      z dne 19. maja 2015
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 zaradi utemeljitve v stolpcu 3 iste razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
               
            
                  (5)
               
               
                  Ukrepi iz te uredbe so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
      Člen 2
      V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 19. maja 2015
         
            
               Za Komisijo
            
            
               V imenu predsednika
            
            Heinz ZOUREK
            
               Generalni direktor za obdavčenje in carinsko unijo
            
         
      
      
         (1)  UL L 256, 7.9.1987, str. 1.
      
         (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
      
         PRILOGA
         
                     Opis blaga
                  
                  
                     Uvrstitev
                     (oznaka KN)
                  
                  
                     Utemeljitev
                  
               
                     (1)
                  
                  
                     (2)
                  
                  
                     (3)
                  
               
                     Tekstilni izdelek, zasnovan za dvigovanje sedečih oseb z dvižno napravo.
                     Izdelek je sestavljen iz poliestrske tkanine pretežno v obliki pravokotnika. Ena od krajših stranic pravokotnika ima podaljška v obliki zavihkov, ki služita za sedalo. Preostali del tkanine osebo podpira od zadaj in z obeh strani. Nekateri deli tkanine so oblazinjeni z vložki iz polipropilenske pene.
                     Na robove tkanine je prišitih več tekstilnih trakov, s katerimi se izdelek lahko pritrdi na dvižno napravo in dvigne.
                     (glej sliki) (*)
                     
                  
                  
                     6307 90 98 
                  
                  
                     Uvrstitev opredeljujejo splošni pravili 1 in 6 za razlago kombinirane nomenklature, opomba 7(f) k oddelku XI ter besedilo oznak KN 6307 , 6307 90  in 6307 90 98 .
                     Uvrstitev pod oznako KN 8431 31 00  kot del, primeren za uporabo izključno ali pretežno s stroji s tarifno številko 8428  (dvigala in druge dvižne naprave) je izključena, saj izdelek ni nujen za delovanje dvižne naprave (glej zadevo C-152/10, Unomedical, ECLI:EU:C:2011:402, točke 29, 34 in 36). Poleg tega so obešala izključena iz tarifne številke 8431  in se uvrščajo v oddelek XI (glej tudi točko (b) četrtega odstavka pojasnjevalnih opomb harmoniziranega sistema k tarifni številki 8431 ).
                     Izdelek je sestavljen pretežno iz tekstilnega materiala, njegovi deli pa so med seboj sešiti.
                     Zato je treba izdelek uvrstiti pod oznako KN 6307 90 98  kot „drug gotov tekstilni izdelek“.
                  
               
            (*)  Sliki sta zgolj informativni.